Expresionizmus

right|thumb|Expresionistický dom v Trutnove

**Expresionizmus** je:
* a) nadčasová tendencia, ktorá sa prejavuje v umení v určitých zvratových obdobiach ako reakcia na nepokojnosť doby, ako zdôraznenie istých duchovných konfliktov, sociálnych kríz a podobne (napr. barokový expresionizmus, expresionistické fázy v gotike a podobne)
* b) moderný európsky umelecký smer. Vznikol ako protiklad impresionizmu a naturalizmu, čiže odmietol umenie zobrazujúce skutočnosť aj umenie, ktoré sa snažilo sprostredkovať skutočnosť pomocou dojmov. Jeho hlavným cieľom je vyjadriť vlastné zážitky a vlastné pocity bez ohľadu na akékoľvek konvencie. Pre zvýšenie efektu zážitku často dochádza k deformácii reality. Tento smer sa väčšinou nezaraďuje k avantgardným smerom. 

## Moderný smer
### Pojem expresionizmus
Termín expresionizmus sa ojedinele používal už pred prelomom storočí (pozri k tomu napr. Armin Arnold: *Die Literatur des Expressionismus*). Pôvodne sa vzťahoval na výtvarné umenie. Dnešné použitie pravdepodobne začalo roku 1901, kedy boli v Salon des Indépendants v Paríži vystavené viaceré maľby neznámeho maliara Juliena Augusta Hervého pod názvom “Expressionisme”. Slovo teda pochádza z francúzštiny (zo slova expression = výraz), hoci paradoxne práve vo Francúzsku sa neskôr nepoužívalo a bolo nahradené slovom fauvizmus. Pojem expresionizmus začali potom propagovať nemeckí estetikovia. V Nemecku, kde sa expresionizmus najviac rozvíjal, sú správy o použití pred rokom 1910 sporné, ale v roku 1910 výraz použil vo vzťahu k maliarstvu prvýkrát umelecký historik Aby Warburg. Všeobecne známym sa pojem stal roku 1911 na 22. výstave berlínskej Secesie vo Švédsku, Anglicku a Nemecku. V tom istom roku sa v Nemecku pojem začal používať aj pre literatúru.

Termín expresionizmus je často vykladaný ako „pocit úzkosti“, čo súvisí s tým, že väčšina expresionistických diel je neveselá a tento pocit sa snaží navodiť. Jeho cieľom bolo ukázať úpadok človeka 19. storočia. Všetko je uvádzané vo vzťahu k večnosti. Počas druhej svetovej vojny bol označený za zvrhlé umenie. Centrom boli časopisy *Die Aktion* a *Der Sturm*.

Expresionizmus vychádza z rovnakých základov ako fauvizmus, ktorého začiatky ovplyvnil. Zjednodušene sa dá povedať, že expresionizmus sa presadil predovšetkým v nemecky hovoriacich krajinách, zatiaľ čo fauvizmus bol populárny vo Francúzsku a krajinách, kde prevažoval ich vplyv.

### História
Vývoj expresionizmu sa začal okolo roku 1880, jeho popularita začala stúpať v priebehu a predovšetkým po prvej svetovej vojne, kedy sa rozvíjal predovšetkým v Nemecku. Tu totiž nastali pre rozvoj tohto hnutia mimoriadne priaznivé podmienky, Nemecko sa ako porazená krajina stretávala nielen s finančnou, ale aj psychickou krízou, ktorú mohol expresionizmus veľmi dobre vystihovať. Najväčší rozmach hnutia nastal medzi rokmi 1910 - 1920, preto sa toto desaťročie nazýva expresionistickým. Po roku 1925 sa vplyv expresionizmu zmenšoval, po nástupe Adolfa Hitlera k moci (1933) bolo toto umenie v Nemecku zakazované a postupne odstraňované z galérií, nových výstav a materiály o tomto hnutí sa v Nemecku začali zverejňovať až po roku 1945.

Roku 1905 vznikla v Nemecku umelecká skupina Die Brücke (Most), ktorá napriek tomu, že nemala vlastný program mala na expresionizmus veľký vplyv. Táto skupina sa rozpadla v roku 1913. S expresionizmom je ešte spojená skupina Der Blaue Reiter (Modrý jazdec), táto bola založená v roku 1911 a rozpadla sa v roku 1914.

## Literatúra
V literatúre sa smer najviac presadil v Nemecku. Literatúra sa stavia proti meštiackemu spôsobu života, v nej bola deformácia reality, spôsobená zvýrazňovaním vlastných pocitov predovšetkým badateľná. 

### Svetoví predstavitelia
Poézia:
* Thomas Stearns Eliot
* Federico García Lorca
* Georg Trakl
* Georg Heym
* Stefan Heym
* Geo Milev
* Gottfried Benn
* Franz Kafka

* Próza:
* Erich Maria Remarque
* Milo Urban
* Jozef Cíger-Hronský
*

* Tennessee Williams
* Georg Kaiser
* Ernst Toller
* C. Sternheim
* W. Hasenclever
* F. Werfel
* F. v. Unruh

### Českí predstavitelia
Do Česko-Slovenska sa tento smer dostal so skupinou zhromaždenou okolo literárneho kritika F. Götza, najvýznamnejším časopisom zaoberajúcim sa expresionizmom bol **Host**.
* Karel Čapek
* Josef Čapek 
* Vladislav Vančura 
* Jiří Wolker 
* Ivan Blatný
* František Götz

Dráma:
* Karel Hugo Hilar vlastným menom K. H. Bakule

## Výtvarné umenie
[náhľad|[Franz Marc: Veľké modré kone (1911)]]
Je charakteristické zameraním na vnútorné psychické stavy, prejavuje sa deformáciou farieb a tvarov. Na toto obdobie malo výrazný vplyv praveké a ľudové maliarstvo; detská kresba. Farebné plochy sú ohraničované linkou, veľmi často používali čisté farby, nesnažili sa o perspektívu. Využíval sa protiklad svetla a tieňa. Začiatky expresionizmu boli ovplyvnené aj neoimpresionizmom, ktorý expresionizmus neskôr celkom zavrhol a voči ktorému sa staval do protikladu. 

Podľa štýlu tvorby možno za predchodcov expresionizmu pokladať Mathiasa Grünewalda (vlastným menom Mathis Gothar Neithart asi 1475 - 1528 a El Greca (vlastným menom Domenico Theotocopuli 1541 - 1614).

### Svetoví predstavitelia
* Edvard Munch
* Vasilij Kandinskij 
* Oskar Kokoschka 
* Franz Marc 
* Emil Nolde 
* Egon Schiele 
* Chaim Soutine 
* Otto Müller
* Erich Heckel
* Ernst Ludwig Kirchner 
 
V sochárstve sa expresionizmus presadil výrazne menej, ale aj tu pôsobili významní sochári napr. Ernst Barlach.
 
### Českí predstavitelia
Českí predstavitelia tohto hnutia boli sústredení do skupiny nazvanej Osma, boli ovplyvnení predovšetkým E. Munchom. Niekoľko predstaviteľov (predovšetkým Nowak) mali priame spojenie na nemecký expresionizmus. 
* Václav Špála
* Bohumil Kubišta
* Vilém Nowak (Willy)
* Rudolf Kremlička

### Slovenskí predstavitelia
* Mikuláš Galanda (spočiatku)
* Koloman Sokol
* Imro Weiner-Kráľ
* Július Jakoby

## Architektúra

## Hudba
Hudba ovplyvnená expresionizmom bola populárna predovšetkým v Rakúsku a Nemecku, skladatelia odmietali tradičné hudobné prostriedky a snažili sa ich nahradzovať novými. 

Predstavitelia:
* Alban Berg - Rakúšan
* Ernst Křenek - Rakúšan
* Arnold Schönberg - Rakúšan 
* Anton Webern 
* Paul Hindemith - Nemec
* Alexandr Nikolajevič Skrjabin - Rus
* Béla Bartók - Maďar 
* Alois Hába - Čech

## Film
Expresionizmus sa presadil predovšetkým v nemeckej kinematografii. Vo filme boli využívané veľmi kvalitne (po architektonickej a maliarskej stránke) zhotovené kulisy, čím sa výrazne zvýšila kvalita filmov. V tejto dobe veľmi vzrástla prestíž nemeckej kinematografie. 

Ku príkladným filmom nemeckého filmového expresionizmu patrí *Kabinet Dr. Caligariho* od Roberta Wiene, tvorba Friedricha Wilhelma Murnaua (vlastným menom F. W. Plumpe), predovšetkým jeho hororový  *[[Nosferatu (film z roku 1922)|Nosferatu]]* a Fritza Langa (Rakúšan) a jeho nemé filmy *[[Metropolis (film z roku 1927)|Metropolis]]* a *Nemá smrť*. Ďalšími predstaviteľmi boli:

* Georg Wilhelm Pabst
* Josef von Sternberg

## Pozri aj
* Fauvizmus
* abstraktný expresionizmus (= action painting, tachizmus, art informel atď.)
* neoexpresionizmus

## Iné projekty



Kategória:Umenie 20. storočia